ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
কোভিড–১৯ মোকাবিলায় গৃহীত পদক্ষেপ নিয়ে ভিডিও কনফারেন্সের মাধ্যমে রাজ্যগুলির সঙ্গে আলোচনা করলেন ডাঃ হর্ষবর্ধন
নতুনদিল্লি, ১০ এপ্রিল, ২০২০
কোভিড–১৯ এর মোকাবিলা করতে গৃহীত বিভিন্ন পদক্ষেপ নিয়ে পর্যালোচনার জন্য ডাঃ হর্ষবর্ধন আজ নতুন দিল্লিতে ভিডিও কনফারেন্সিংএর মাধ্যমে একটি বৈঠক করেন। এই বৈঠকে সব রাজ্য ও কেন্দ্রশাসিত অঞ্চলের স্বাস্থ্যমন্ত্রী, মুখ্যসচিব / স্বাস্থ্য সচিবরা যোগ দেন। বৈঠকে স্বাস্থ্য ও পরিবার কল্যাণ দপ্তরের প্রতিমন্ত্রী শ্রী অশ্বিনী কুমার চৌবেও উপস্থিত ছিলেন। স্বাস্থ্যমন্ত্রী, কোভিড–১৯ এর মোকাবিলায় সংশ্লিষ্ট সকল রাজ্যের প্রতিনিধিদের পরিস্থিতি নিয়ন্ত্রণে রাখার জন্য অভিনন্দন জানান।
মহারাষ্ট্র, দিল্লী, রাজস্থান, হিমাচলপ্রদেশ, উত্তরপ্রদেশ, কেরালা, অন্ধ্রপ্রদেশ, মধ্যপ্রদেশ, গুজরাট, কর্ণাটক, পঞ্জাব, বিহার, তেলেঙ্গানা, হরিয়ানা, ওডিশা, অসম, চন্ডীগড়, ঝাড়খন্ড, আন্দামান ও নিকোবর, ছত্তিশগড়, মণিপুর, অরুণাচলপ্রদেশ, গোয়া, মিজেরাম, ত্রিপুরা, সিকিম, নাগাল্যান্ড, তামিলনাডু, মেঘালয় এবং দাদরা ও নগরহাভেলী-র প্রতিনিধিরা বৈঠকে উপস্থিত ছিলেন।
ডাঃ হর্ষবর্ধন বলেন, ৩ মাসের বেশি সময় ধরে এই মহামারীর বিরুদ্ধে যুদ্ধ চলছে ।প্রতিরোধমূলক ব্যবস্থা ও রাজ্যগুলির সঙ্গে যথাযথ ব্যবস্থাপনার কারণে এবং প্রধানমন্ত্রী শ্রী নরেন্দ্র মোদীর সক্রিয় উদ্যোগে যথাসময়ে গৃহীত বিভিন্ন পদক্ষেপের ফলে পরিস্থিতি এখন নিয়ন্ত্রণে বলে তিনি জানান।
আগামী কয়েক সপ্তাহ, এই সংক্রমণের শৃঙ্খলা ভাঙ্গার জন্য অত্যন্ত গুরুত্বপূর্ণ বলে স্বাস্থ্যমন্ত্রী উল্লেখ করেন। কোভিড – ১৯ এর বিরুদ্ধে যুদ্ধে, তিনি সকলকে সামাজিক দূরত্ব বজায় রাখার অনুরোধ জানান এবং স্বাস্থ্যবিধি মেনে চলার বিষয়ে সচেতনতা গড়ে তুলতে বলেন।
গর্ভবতী মহিলা, কিডনী সমস্যার রোগী এবং থ্যালাসেমিয়া আক্রান্ত রোগীদের জন্য মন্ত্রী, রাজ্যগুলিকে বিশেষ সতর্কতা অবলম্বন করতে বলেন ।এই প্রসঙ্গে ডাঃ হর্ষবর্ধন, সংশ্লিষ্ট প্রশাসনকে রক্তদান শিবিরের আয়োজন করার পরামর্শ দেন।
বৈঠকে ব্যক্তিগত সুরক্ষা সরঞ্জাম , এন৯৫ মাস্ক, টেস্টিং কিট, ঔষুধ এবং ভেন্টিলেটরের চাহিদার বিষয়টি পর্যালোচনা করা হয়। স্বাস্থ্যমন্ত্রী বলেন, সঙ্কটের এই সময়ে এই সামগ্রীগুলি যথেষ্ট পরিমাণে রয়েছে।
তিনি, আরোগ্য সেতু অ্যাপটি ডাউনলোড করার জন্য সকলের কাছে অনুরোধ জানান। স্মার্টফোনে এটি ইনস্টল করা হলে জনসাধারণ করোনা ভাইরাস সংক্রমণের ঝুঁকির বিষয়ে মূল্যায়ন করতে পারবেন।
বৈঠকেস্বাস্থ্য সচিব শ্রীমতি প্রীতি সুদান, বিশেষ সচিব শ্রী সঞ্জীব কুমার,স্বাস্থ্য মন্ত্রকের পদস্থ আধিকারিকরা এবং আইসিএমআর-এর প্রতিনিধিরা উপস্থিত ছিলেন।
(CG/CB
বিজ্ঞানওপ্রযুক্তিমন্ত্রক
হাসপাতালে ব্যবহারের জন্য রোবট যন্ত্র নির্মাণ করল সি এম ই আর আই
কোলকাতা, ২৭ এপ্রিল, ২০২০
কাউন্সিল ফর সায়েন্টিফিক অ্যান্ড ইন্ডাস্ট্রিয়াল রিসার্চের অধীনস্থ দুর্গাপুরের সেন্ট্রাল মেকানিক্যাল ইঞ্জিনিয়ারিং রিসার্চ ইন্সটিটিউট তৈরি করলো হস্পিট্যাল কেয়ার আসিস্টিভ রোবটিক ডিভাইস । এই যন্ত্রের সাহায্যে বাধ্যতামূলক সামাজিক দূরত্ব বজায় রেখেও চিকিৎসক ও চিকিৎসা কর্মীরা কোভিড-১৯ আক্রান্ত রোগীদের চিকিৎসা করতে পারবেন।
একদম আধুনিক প্রযুক্তিকে কাজে লাগিয়ে তৈরি যন্ত্রটিতে ভিডিও কনফারেন্সিং এর সুবিধা, রোগীদের কাছে ওষুধ পৌঁছে দেওয়া কিংবা তাদের কাছ থেকে স্যাম্পেল নেওয়ার সুবিধা রয়েছে। অর্থাৎ রোগীদের সাথে দূরত্ব বজায় রাখার ক্ষেত্রে এই যন্ত্র কার্যকর ভুমিকা নেবে।যন্ত্রটিকে একটি নার্সিং বুথ থেকে কন্ট্রোল স্টেশনের মাধ্যমে নিয়ন্ত্রণ করা হবে এবং নজরদারি চালানো হবে।স্বয়ংক্রিয় পদ্ধতি কিংবা ম্যানুয়াল পদ্ধতিতে যন্ত্রটি চলবে।সি এস আই আর- সি এম ই আর আই এর নির্দেশক অধ্যাপক ডঃ হরিশ হিরানি জানিয়েছেন যে যন্ত্রটি কোভিড-১৯ এর চিকিতসার ক্ষেত্রে চিকিৎসক ও চিকিৎসা কর্মীদের কাছে একটা বড় হাতিয়ার হয়ে উঠবে। তিনি আরও জানিয়েছেন ৮০ কেজিরও কম ওজনের এই যন্ত্রটির দাম পড়বে পাঁচ লাখ টাকার মত।
(CG/SDG
আদিবাসীবিষয়কমন্ত্রক
‘সিওপি ১৪ ইউএনসিসিডি : ট্রাইফেড-জিআইজেড’-এ শ্রী অর্জুন মুন্ডা বাঁশ সংক্রান্ত অর্থনীতির উন্নয়নের লক্ষ্যে জনজাতিদের শিল্পোদ্যোগের মাধ্যমে বৃহত্তম জনজাতি আন্দোলনের সূচনা করলেন
নয়াদিল্লি, ১৩ সেপ্টেম্বর, ২০১৯
দেশে জনজাতি গোষ্ঠীভুক্ত মানুষদের শিল্পোদ্যোগে উৎসাহিত করার লক্ষ্যে বাঁশ সংক্রান্ত অর্থনীতির মাধ্যমে কেন্দ্রীয় আদিবাসী কল্যাণ মন্ত্রী শ্রী অর্জুন মুন্ডা বৃহত্তম জনজাতি আন্দোলনের সূচনা করলেন। গ্রেটার নয়ডা এক্সপো-তে ‘সিওপি ১৪ ইউএনসিসিডি : ট্রাইফেড-জিআইজেড’-এ ‘দ্য ইন্ডিয়ান পার্সপেক্টিভ থ্রু ব্যাম্বুনোমিক্স’ শীর্ষক এক আলোচনাচক্রে তিনি মরু প্রসার এবং জলবায়ু পরিবর্তন প্রতিরোধে এই আন্দোলনের সূচনা করেন।
তাঁর ভাষণে শ্রী অর্জুন মুন্ডা বলেন, মরু প্রসার রোধে এবং জলবায়ুর উন্নতির উদ্দেশ্যে আদিবাসী সমাজের গুরুত্ব অপরিসীম। যুগ যুগ ধরে বিভিন্ন জনজাতি সম্প্রদায়ের মানুষ বনাঞ্চলে পরিবেশ-বান্ধব রীতি মেনে বসবাস করে আসছেন। তাঁরা কখনই বনাঞ্চলকে ধ্বংস করেনি। তাই, তাঁদের অভিজ্ঞতা এবং পরামর্শ গ্রহণ করা প্রয়োজন।
তিনি বলেন, প্রধানমন্ত্রী শ্রী নরেন্দ্র মোদী ‘বন চ্যালেঞ্জ’-এর মাধ্যমে অতিরিক্ত ৫ লক্ষ হেক্টর জমিতে বনসৃজনের উদ্যোগ নিয়েছেন। আদিবাসী কল্যাণ মন্ত্রক ও ট্রাইফেড এই উদ্যোগকে সমর্থন করছে। তিনি বিভিন্ন রাষ্ট্রের প্রতিনিধিদের সঙ্গে সাক্ষাৎ করেন। বেনিং-এর কৃষি মন্ত্রক তাঁকে আগামী নভেম্বর মাসে তাদের দেশে ‘বায়ো চ্যার গ্লোবাল মিট’-এ অংশগ্রহণ করে ভাষণ দিতে আমন্ত্রণ জানিয়েছে।
ট্রাইফেড ‘প্রধানমন্ত্রী বন ধন যোজনা’র মাধ্যমে পরিবেশ সংক্রান্ত কর্মসূচি পালনে জোর দিয়েছে। জনজাতি সম্প্রদায়ের মানুষদের রোজগারের জন্য একটি ব্যবসায়িক মডেল গড়ে তুলতে জার্মানির সহযোগিতায় কাজ করা হবে।
CG/CB/DM
(Visitor Counter : 128
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ০৩ ফেব্রুয়ারি, ২০২২
দেশ জুড়ে টিকাকরণ অভিযানে এ পর্যন্ত ১৬৭ কোটি ৮৭ লক্ষ টিকা দেওয়া হয়েছে।
দেশে সুস্পষ্টভাবে কোভিড আক্রান্তের সংখ্যা বর্তমানে ১৫ লক্ষ ৩৩ হাজার ৯২১।
দেশে সুস্পষ্টভাবে করোনায় আক্রান্তের হার বর্তমানে ৩.৬৭ শতাংশ।
সুস্থতার হার বর্তমানে ৯৫.১৪ শতাংশ।
দেশে গত ২৪ ঘণ্টায় সুস্থ হয়েছেন ২ লক্ষ ৫৯ হাজার ১০৭ জন। এর ফলে, মোট সুস্থতার সংখ্যা ৩ কোটি ৯৭ লক্ষ ৭০ হাজার ৪১৪।
দেশে গত ২৪ ঘণ্টায় নতুন করে আক্রান্ত ১ লক্ষ ৭২ হাজার ৪৩৩ জন।
দৈনিক-ভিত্তিতে আক্রান্তের হার ১০.৯৯ শতাংশ।
সাপ্তাহিক-ভিত্তিতে আক্রান্তের হার ১২.৯৮ শতাংশ।
এ পর্যন্ত নমুনা পরীক্ষা করা হয়েছে ৭৩ কোটি ৪১ লক্ষ; গত ২৪ ঘণ্টায় নমুনা পরীক্ষা হয়েছে ১৫ লক্ষ ৬৯ হাজার ৪৯৯টি।
CG/SS/SB
(Visitor Counter : 101
প্রতিরক্ষামন্ত্রক
সেনাপ্রধান সিঙ্গাপুর সফরে রওনা হচ্ছেন
নতুন দিল্লি, ০৩ এপ্রিল, ২০২২
সেনাপ্রধান জেনারেল এম এম নারাভানে, ৪ঠা থেকে ৬ই এপ্রিল ২০২২ তিন দিনের সফরে সিঙ্গাপুর যাচ্ছেন। সেখানে তিনি সেদেশের পদস্থ সেনাকর্তা এবং নাগরিক সমাজের প্রতিনিধিদের সঙ্গে বৈঠক করবেন।
৪ঠা এপ্রিল, তাঁর সফরের প্রথম দিনে জেনারেল নারাভানে ক্রানজি যুদ্ধ স্মারকে পুষ্পার্ঘ্য অর্পণের মাধ্যমে শ্রদ্ধা জানাবেন। তিনি সিঙ্গাপুরের বিদেশমন্ত্রী, সিঙ্গাপুরের সেনাপ্রধান ও অন্য বিশিষ্ট ব্যক্তিদের সঙ্গে বৈঠক করবেন। ভারত-সিঙ্গাপুর প্রতিরক্ষা সহযোগিতা আরও নিবিড় করার পন্থা পদ্ধতি নিয়ে তাঁদের মধ্যে আলোচনা হবে।
সেনাপ্রধান সশস্ত্র বাহিনীর গানারি ট্যাকটিক্যাল সিমুলেশন অ্যান্ড ওয়ারগেম সেন্টার, আঞ্চলিক এইচএডিআর সমন্বয় কেন্দ্র, ইনফো ফিউশন সেন্টার এবং চাঙ্গি নৌঘাঁটিও পরিদর্শন করবেন।
CG/SD/SKD/
(Visitor Counter : 105
প্রধানমন্ত্রীরদপ্তর
অক্সিজেন সরবরাহ এবং যোগান বিষয়ে প্রধানমন্ত্রী এক উচ্চ পর্যায়ের বৈঠক করেছেন
নতুন দিল্লী ২২ শে এপ্রিল ২০২১
প্রধানমন্ত্রী নরেন্দ্র মোদীর পৌরহিত্যে আজ দেশজুড়ে অক্সিজেন সরবরাহ এবং যোগান বাড়ানোর বিভিন্ন পন্থা পদ্ধতি বিষয়ে পর্যালোচনার জন্য এক উচ্চ পর্যায়ের বৈঠক হয়। গত কয়েক সপ্তাহে অক্সিজেনের সরবরাহ বাড়াতে কি কি পদক্ষেপ গ্রহন করা হয়েছে সে বিষয়ে আধিকারিকরা প্রধানমন্ত্রীকে অবহিত করেন।
প্রধানমন্ত্রী একাধিক ক্ষেত্রে দ্রুত পদক্ষেপ নেওয়ার কথা বলেন।অক্সিজেনের উৎপাদন বৃদ্ধি,দ্রুত সরবরাহ এবং স্বাস্থ্য ক্ষেত্রে অক্সিজেনের প্রয়োজন মেটাতে উদ্ভাবনী পন্থা ইত্যাদি বিষয় গুলি নিয়ে বৈঠকে বিশেষ গুরুত্ব দেন প্রধানমন্ত্রী।
রাজ্যগুলির সঙ্গে সমন্বয় রেখে তাদের অক্সিজেনের চাহিদা চিহ্নিত করে এবং সেই অনুযায়ী প্রয়োজনীয় পরিমাণ অক্সিজেন সরবরাহের কিকি পদক্ষেপ নেওয়া হয়েছে তা বিস্তারিত ভাবে প্রধানমন্ত্রীকে জানান হয়। রাজ্যগুলিতে ক্রমাগত অক্সিজেন সরবরাহ বৃদ্ধি করা হচ্ছে সে বিষয়েও প্রধানমন্ত্রীকে অবগত করা হয়। ২০ টি রাজ্যের বর্তমানে চিকিৎসার জন্য প্রতিদিন অক্সিজেনের প্রয়োজন যেখানে ৬,৭৮৫ মেট্রিক টন লিকুইড মেডিকেল অক্সিজেন,কেন্দ্রীয় সরকার গতকাল থেকে সেই রাজ্যগুলির জন্য ৬,৮২২ মেট্রিক টন অক্সিজেন বরাদ্দ করেছে বলে প্রধানমন্ত্রীকে জানানো হয়েছে।
গত কয়েকদিন ধরে সরকারী ও বেসরকারী ইস্পাত শিল্প,প্রকল্প,অক্সিজেন প্রস্তুতকারক সংস্থা গুলির সহযোগিতায় এবং অত্যাবশ্যক নয় এমন শিল্পক্ষেত্রে অক্সিজেন সরবরাহের রাশ টেনে,প্রতিদিন প্রায় ৩,৩০০ মেট্রিক টন অক্সিজেনের যোগান বৃদ্ধি করা হয়েছে।
আধিকারিকরা প্রধানমন্ত্রীকে জানান যে রাজ্যগুলির সঙ্গে একযোগে কাজ করে যত দ্রুত সম্ভব অনুমোদিত পিএসএ অক্সিজেন প্লান্টগুলি চালু করার চেষ্টা চালানো হচ্ছে।
প্রধানমন্ত্রী রাজ্যগুলিতে অক্সিজেন সরবরাহ মসৃণ ও অবাধ করতে আধিকারিকদের নির্দেশ দেন। একই সঙ্গে তিনি বলেন অক্সিজেন সরবরাহের ক্ষেত্রে কোনো রকম বাধার সম্মুখীন হলে আঞ্চলিক প্রশাসনের দায়িত্ব নির্ধারণের প্রয়োজন রয়েছে।অক্সিজেন উৎপাদন এবং যোগান বাড়াতে বিভিন্ন মন্ত্রককে উদ্ভাবনী পন্থা পদ্ধতি নির্ধারণের পরামর্শ দেন শ্রী মোদী।
সাইরজেনিক ট্যাঙ্কারের ক্রমবদ্ধর্মান চাহিদা মেটাতে একাধিক পদক্ষেপ গ্রহণ করা হয়েছে।তার মধ্যে রয়েছে নাইট্রোজেন ও আর্গন ট্যাঙ্কার গুলির রূপান্তর,আমদানি,সেগুলিকে বিমানে করে নিয়ে আসা এবং ট্যাঙ্কার উৎপাদন প্রমুখ।
রাজ্যগুলিতে দ্রুত অক্সিজেন পরিবহন নিশ্চিত করার বিষয়ে প্রধানমন্ত্রী বিশেষ জোর দেন। রেলের মাধ্যমে দ্রুত এবং দীর্ঘ দূরত্বে,না থেমে ট্যাঙ্কার পাঠানোর বিষয়টি আজকের বৈঠকে গুরুত্ব পায়। আজই ১০৫ মেট্রিক টন এলএমও নিয়ে প্রথম রেকটি মুম্বাই থেকে ভাইজাগ পৌঁছেছে। একই ভাবে খালি ট্যাঙ্কার গুলিকে বিমানে করে উড়িয়ে এনে অক্সিজেন উৎপাদনকারীদের কাছে পৌঁছে দেওয়া হচ্ছে।এর ফলে অক্সিজেন সরবরাহে একদিকের যাত্রা পথের সময় সাশ্রয় করা সম্ভব হচ্ছে।
স্বাস্থ্য পরিষেবায় যুক্ত প্রতিনিধিরা অক্সিজেনের সঠিক এবং যুক্তিযুক্ত ব্যবহারে ওপর জোর দেন। রোগির চিকিৎসা ব্যহত না করে কিছু কিছু রাজ্য কিভাবে অক্সিজেনের চাহিদা হ্রাস করছে সে বিষয়ে পর্যালোচনার প্রয়োজন বলে তাঁরা জানান।
রাজ্যগুলি,অক্সিজেনের মজুতের পরিমাণ যাতে নিয়ন্ত্রণ করে সে বিষয়েও প্রধানমন্ত্রী জোর দেন।
আজকের বৈঠকে প্রধানমন্ত্রী দপ্তরের ক্যাবিনেট সচিব,প্রধান সচিব,স্বরাষ্ট্র সচিব,বানিজ্য ও শিল্প মন্ত্রক,সড়ক পরিবহন মন্ত্রক,ফার্মাসিউটিক্যালস এবং নীতি আয়োগের আধিকারিকরা যোগ দেন।
(CG/PPM
প্রধানমন্ত্রীরদপ্তর
প্রধানমন্ত্রী ৭ই আগস্ট মধ্যপ্রদেশে পিএমজিকেএওয়াই প্রকল্পের সুবিধাভোগীদের সঙ্গে মতবিনিময় করবেন
নয়াদিল্লী, ৫ই আগস্ট, ২০২১
প্রধানমন্ত্রী শ্রী নরেন্দ্র মোদী ৭ই আগস্ট বেলা ১১টার সময় ভিডিও কনফারেন্সের মাধ্যমে মধ্যপ্রদেশে প্রধানমন্ত্রী গরিব কল্যাণ অন্ন যোজনা  প্রকল্পের সুবিধাভোগীদের সঙ্গে মতবিনিময় করবেন।
এই প্রকল্পের সম্পর্কে নিবিড় প্রচারের মাধ্যমে জনসচেতনতা গড়ে তুলতে রাজ্য সরকার উদ্যোগ নিয়েছে, যাতে কোনো যোগ্য ব্যক্তি এই প্রকল্পের সুবিধা থেকে বঞ্চিত না হন। মধ্যপ্রদেশে ৭ই আগস্ট প্রধানমন্ত্রী গরিব কল্যাণ অন্ন যোজনা দিবস হিসেবে পালন করা হবে। এই যোজনায় রাজ্যের ২৫ হাজারের বেশি ন্যায্য মূল্যের দোকান থেকে ৪ কোটি ৮৩ লক্ষ সুবিধাভোগী রেশন সংগ্রহ করেন।
৭ই আগস্টের অনুষ্ঠানে রাজ্যপাল শ্রী মাঙ্গুভাই প্যাটেল, মুখ্যমন্ত্রী শ্রী শিবরাজ সিং চৌহান উপস্থিত থাকবেন। এছাড়াও এই অনুষ্ঠানে উত্তরাখন্ড, হিমাচলপ্রদেশ, অরুণাচলপ্রদেশ, আসাম, ত্রিপুরা, হরিয়ানা ও গোয়ার খাদ্য দপ্তরের মন্ত্রীরা এবং আধিকারিকরা উপস্থিত থাকবেন।
CG/CB/NS
(
কেন্দ্রীয়মন্ত্রিসভা
অস্ট্রেলিয়া-ভারত জল নিরাপত্তা উদ্যোগের জন্য প্রযুক্তিগত সহযোগিতার ব্যাপারে ভারত ও অস্ট্রেলিয়ার মধ্যে স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন
নতুন দিল্লি, ০৮ জুন, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে আজ কেন্দ্রীয় মন্ত্রিসভাকে শহর অঞ্চলে কৌশলের সঙ্গে জল ব্যবহারের ক্ষেত্রে প্রযুক্তিগত সহযোগিতার ব্যাপারে কেন্দ্রীয় সরকারের আবাসন ও নগর বিষয়ক মন্ত্রক এবং অস্ট্রেলিয়া সরকারের বিদেশ বিষয়ক ও বাণিজ্য বিভাগের মধ্যে স্বাক্ষরিত সমঝোতাপত্রের বিষয়ে অবহিত করা হয়। ২০২১ সালের ডিসেম্বরে এই সমঝোতাপত্র স্বাক্ষরিত হয়েছিল।
স্বাক্ষরিত সমঝোতাপত্র অনুযায়ী শহর অঞ্চলের জল নিরাপত্তার ক্ষেত্রে দুই দেশের মধ্যে দ্বিপাক্ষিক সহযোগিতাকে আরও শক্তিশালী করে তুলবে। এর ফলে শহর অঞ্চলে কৌশলের সঙ্গে জল ব্যবহারের জন্য সকল স্তরের প্রাতিষ্ঠানিক ক্ষমতাকে শক্তিশালী করবে; জল ও স্যানিটেশন পরিষেবাগুলিকে সহজলভ্য করে তুলবে, ক্রয়ক্ষমতা ও গুণমানের উন্নতি ঘটাবে; জল ও জল সুরক্ষিত শহরগুলির বৃত্তাকার অর্থনীতির বিষয়ে উৎসাহ যোগাবে; কৌশলের সঙ্গে জল ব্যবহারের ক্ষেত্রে জনসাধারণের অংশগ্রহণ বৃদ্ধি এবং সুবিধাযোগ্য পরিকাঠামোর জন্য প্রাথমিক পদক্ষেপের মাধ্যমে সামাজিক অন্তর্ভুক্তি বৃদ্ধি করবে।
এই সমঝোতাপত্র স্বাক্ষরে উভয় পক্ষকে শহর অঞ্চলে জল নিরাপত্তার মূল ক্ষেত্রে দুই দেশের প্রযুক্তিগত অগ্রগতি সম্পর্কে জানতে সাহায্য করবে এবং শিক্ষা বিনিময়, সর্বোত্তম কর্মকাণ্ড ও প্রতিষ্ঠানের দক্ষতা বৃদ্ধিতে উৎসাহ যোগাবে। এটি আত্মনির্ভর ভারতের চিন্তাভাবনা বাস্তবে পরিণত করার দিকে এগিয়ে নিয়ে যেতে সাহায্য করবে।
CG/SS/SKD
(
তথ্যওসম্প্রচারমন্ত্রক
শ্রী প্রকাশ জাওড়েকর ভারত সরকারের ডিজিটাল ক্যালেন্ডার এবং ডায়েরি'র সূচনা করছেন
নতুন দিল্লি, ৮ জানুয়ারি,২০২১
কেন্দ্রীয় তথ্য ও সম্প্রচার মন্ত্রী শ্রী প্রকাশ জাওড়েকর আজ ভারত সরকারের ডিজিটাল ক্যালেন্ডার এবং ডায়েরি সূচনা করছেন।নতুন দিল্লির জাতীয় মিডিয়া সেন্টারে আয়োজিত এক অনুষ্ঠানে শ্রী জাওড়েকর একটি বোতাম টিপে ক্যালেন্ডার এবং ডায়েরি'র অ্যান্ড্রয়েড এবং আইওএস মোবাইল অ্যাপ্লিকেশনের সূচনা করেন।
মন্ত্রী জানান যে, অতীতে দেওয়ালে যে সরকারী ক্যালেন্ডার সজ্জিত থাকতো, এখন তা মোবাইল ফোনে শোভা পাবে। শ্রী জাওড়েকর অ্যাপটির বৈশিষ্ট্য তুলে ধরেন।তিনি বলেন, “অ্যাপটি বিনামূল্যে পাওয়া যাবে এবং ১৫ জানুয়ারি থেকে এই অ্যাপটি ১১ টি ভাষায় পাওয়া যাবে।” তিনি আরও জানান "এই ডিজিটাল ক্যালেন্ডার প্রতি মাসে এক একটি থিম এবং তার সাথে একটি বিশেষ বার্তা বহন করে আনবে,পাশাপাশি একজন বিশিষ্ট ভারতীয় ব্যক্তিত্বের নানা দিক তুলে ধরবে ।" এমন কি এখন পর্যন্ত চালু হওয়া বিভিন্ন সরকারী কর্মসূচির বিষয়ও এই অ্যাপটিতে স্থান পেয়েছে।
অ্যাপটির ডায়েরি বৈশিষ্ট্য সম্পর্কে বক্তব্য রাখতে গিয়ে মন্ত্রী বলেন, অন্যান্য ডিজিটাল ক্যালেন্ডার অ্যাপসের তুলনায় এটি আরও উন্নত,একাধিক বৈশিষ্ট্যযুক্ত এবং সহজ।
ভারত সরকারের ডিজিটাল ক্যালেন্ডারটি প্রধানমন্ত্রীর "ডিজিটাল ভারত" এর দৃষ্টিভঙ্গির সঙ্গে সামঞ্জস্য বজায় রেখে তৈরি করা হয়েছে এবং যে কোনও স্মার্ট ফোনের একটি বোতামে ক্লিক করে তা ব্যবহার করা যাবে। অ্যাপটি গুগল প্লে স্টোর এবং আইওএস অ্যাপ স্টোর উভয় ক্ষেত্র থেকেই ডাউনলোড করা যাবে। এই অ্যাপ্লিকেশনটি তথ্য ও সম্প্রচার মন্ত্রকের আওতাধীন ব্যুরো অফ আউটরিচ অ্যান্ড কমিউনিকেশন তৈরি এবং উন্নতি সাধন করেছে। বর্তমানে এই অ্যাপটি হিন্দি এবং ইংরেজি ভাষায় পাওয়া যাচ্ছে।
পূর্বের দেওয়াল ক্যালেন্ডার দেশের পঞ্চায়েত স্তর পর্যন্ত পৌঁছে গিয়েছিল, এখন এই অ্যাপ ক্যালেন্ডারের ডিজিটাল সংস্করণ বিশ্বজুড়ে যে কোন জায়গায় পাওয়া যাবে।
এই ডিজিটাল ক্যালেন্ডার ও ডায়েরি'তে-
● ভারত সরকারের বিভিন্ন পরিকল্পনা, অনুষ্ঠান এবং প্রকাশনা সম্পর্কিত সর্বশেষ তথ্য,
● সরকারী ছুটি এবং বিভিন্ন গুরুত্বপূর্ণ তারিখ,
● আমাদের দেশের মহান ব্যক্তিত্বদের থেকে অনুপ্রেরণামূলক এবং প্রেরণাদায়ী বার্তা,
● ডিজিটাল ডায়েরিতে নোট বা তথ্য গ্রহণ, সুরক্ষা এবং গোপনীয়তার ব্যবস্থা সহ সংরক্ষণ ব্যবস্থাপনা,
●গুরুত্বপূর্ণ কার্যকরী অনুষ্ঠানের জন্য সময় নির্ধারণ,
● প্রধানমন্ত্রীর "সুগম্য ভারত অভিযান" এর লক্ষ্য পূরণ করতে আগামী দিনে দিব্যাঙ্গ ব্যক্তিদের জন্য সুযোগ সুবিধার নানা দিক থাকছে।
গুগল প্লে স্টোর থেকে এই অ্যাপ ডাউনলোড করা যাবে। অ্যানড্রয়েড ডিভাইসের জন্য লিঙ্কটি হল-
https://play.google.com/store/apps/details?id=in.gov.calendar
এবং আইওএস ডিভাইসের জন্য লিঙ্কটি হল-
https://apps.apple.com/in/app/goi-calendar/id1546365594
সংস্কৃতিমন্ত্রক
প্রধানমন্ত্রী আজ শ্রী অরবিন্দের ১৫০-তম জন্ম বার্ষিকী স্মরণ উপলক্ষে গঠিত উচ্চপর্যায়ের কমিটির প্রথম বৈঠকে সভাপতিত্ব করেন
শ্রীঅরবিন্দের 'বিপ্লব' এবং 'অভিব্যক্তি'র যে দর্শন তাকে স্মরণের অংশ হিসেবে জোর দেওয়া উচিত: প্রধানমন্ত্রী
নর থেকে নারায়ন- এর দর্শনে মূর্ত হওয়া মহত্ত্বের প্রতি যুবকদের উৎসাহিত করা উচিত: প্রধানমন্ত্রী
বিশ্বের একজন আধ্যাত্মিক নেতা হিসেবে ভারতের দায়িত্ব হলো সারা বিশ্বের দেশগুলিতে আধ্যাত্মবাদের ক্ষেত্রে অবদান রাখা: প্রধানমন্ত্রী
নতুন দিল্লি, ২৪ ডিসেম্বর, ২০২১
প্রধানমন্ত্রী শ্রী নরেন্দ্র মোদী আজ শ্রী অরবিন্দের ১৫০-তম জন্ম বার্ষিকী স্মরণ উপলক্ষে গঠিত উচ্চপর্যায়ের কমিটির প্রথম বৈঠকে সভাপতিত্ব করেছেন। এই উচ্চপর্যায়ের কমিটির জন্য গত ২০ ডিসেম্বর বিজ্ঞপ্তি প্রকাশিত হয়েছিল। এই কমিটিতে সমাজের বিভিন্ন ক্ষেত্রের ৫৩ জন সদস্য রয়েছেন।
সংস্কৃতি সচিব শ্রী গোবিন্দ মোহন, শ্রীঅরবিন্দের স্মরণোৎসব উদযাপনের জন্য রোড ম্যাপ সম্পর্কে একটি উপস্থাপনা দিয়েছেন। শ্রীঅরবিন্দের ১৫৯-তম বার্ষিকী যথাযথ ভাবে উদযাপনের জন্য সম্মানিত সদস্যদের কাছ থেকে পরামর্শ চেয়েছেন।
আজকের এই বৈঠকে সভাপতি হিসেবে উপস্থিত থেকে প্রধানমন্ত্রী শ্রী নরেন্দ্র মোদী শ্রীঅরবিন্দ স্মরণ কি ভাবে করা যায় সে প্রসঙ্গে সম্মানিত সদস্য দের মূল্যবান চিন্তা ও পরামর্শের জন্য কৃতজ্ঞতা প্রকাশ করেন। প্রধানমন্ত্রী বলেন যে, শ্রীঅরবিন্দের দর্শনের 'বিপ্লব' এবং 'অভিব্যক্তি' এর দুটি দিকই সমান গুরুত্বপূর্ণ। স্মরণসভার অংশ হিসেবে যা গুরুত্ব দেওয়া উচিত। শ্রীঅরবিন্দের প্রস্তাবিত মহামানব তৈরি করার জন্য নর থেকে নারায়ণ দর্শনে মুক্ত হওয়ার যে মহত্ত্ব সেই ধারণার প্রতি যুবকদের উৎসাহিত করা উচিত।
প্রধানমন্ত্রী আরও বলেন যে, বিশ্বের একজন আধ্যাত্মিকতার নেতৃত্ব হিসেবে ভারতের দায়িত্ব সারা বিশ্বের দেশগুলিতে আধ্যাত্বিকতার ক্ষেত্রে সুস্পষ্ট অবদান রাখা। তিনি পরামর্শ দেন যে, সারাদেশের দেড়শটি বিশ্ববিদ্যালয়কে শ্রীঅরবিন্দের জীবন ও দর্শনের বিভিন্ন দিক নিয়ে দেড়শটি গবেষণা পত্র তৈরি করে তা প্রকাশ করা।
প্রধানমন্ত্রী এদিন বৈঠকে জাতীয় যুব দিবস উদযাপনের সাথে মিল রেখে পুদুচেরি থেকে শ্রীঅরবিন্দের স্মরণ অনুষ্ঠানের সূচনা করার প্রস্তাব দিয়েছেন। এর ফলে যুবকদের পুদুচেরি যেতে এবং শ্রীঅরবিন্দের জীবন ও শিক্ষা সম্পর্কে জানতে উৎসাহিত করবে। যেখানে শ্রী অরবিন্দ ১৯১০ সাল থেকে ১৯৫০ সাল পর্যন্ত জীবন অতিবাহিত করেছিলেন। প্রধানমন্ত্রী শ্রী কিরীট যোশীর সাথে গুজরাটের মুখ্যমন্ত্রী হিসেবে তাঁর আলোচনা কথা স্মরণ করেন। তিনি বলেন, শ্রীঅরবিন্দের ওপর শ্রী কিরীট যোশীর সাহিত্য সারাবিশ্বে ব্যাপকভাবে ছড়িয়ে দেওয়া উচিত।
আজকের বৈঠকে স্বরাষ্ট্র মন্ত্রী উপস্থিত সদস্যদের তাঁদের মূল্যবান মতামত দেওয়ার জন্য ধন্যবাদ জানান।
আজকের এই উচ্চ পর্যায়ের বৈঠকে ১৬ জন সদস্য সরাসরি এবং ২২ জন সদস্য ভিডিও কনফারেন্সের মাধ্যমে উপস্থিত ছিলেন। স্বরাষ্ট্রমন্ত্রী শ্রী অমিত শাহ সদস্যদের অভিনন্দন জানান।
সকল সদস্যই মতামত ব্যক্ত করেন যে, শ্রী অরবিন্দের অবিচ্ছেদ্য শিক্ষার ধারণাটি নতুন জাতীয় শিক্ষানীতির একটি অঙ্গ হওয়া উচিত। যা কলেজ ও বিশ্ববিদ্যালয় স্তরে পাঠ্যসূচিতে অন্তর্ভুক্ত করা প্রয়োজন।
CG/ SB
(Visitor Counter : 154
প্রধানমন্ত্রীরদপ্তর
দেশভাগের সময় যাঁরা প্রাণ হারিয়েছিলেন, তাঁদের প্রতি প্রধানমন্ত্রীর শ্রদ্ধার্ঘ্য
নয়াদিল্লি, ১৪ অগাস্ট, ২০২২
প্রধানমন্ত্রী শ্রী নরেন্দ্র মোদী দেশভাগের সময় যাঁরা প্রাণ হারিয়েছিলেন, তাঁদের প্রতি শ্রদ্ধা নিবেদনের মাধ্যমে দেশভাগের আতঙ্ক মনে রাখার দিন উদযাপন করেছেন।
এক ট্যুইট বার্তায় প্রধানমন্ত্রী বলেছেন, “আজ #PartitionHorrorsRemembranceDay
উপলক্ষ্যে আমি দেশভাগের সময় যাঁরা প্রাণ হারিয়েছিলেন, তাঁদের প্রতি শ্রদ্ধা নিবেদন করছি এবং আমাদের ইতিহাসের সেই নির্মম পর্বে যাঁরা দুঃখ-কষ্ট ভোগ করা সত্ত্বেও দৃঢ়ভাবে পরিস্থিতি মোকাবিলা করেছেন, তাঁদের সেই মানসিকতার প্রশংসা করি”।
PG/CB/SB
(
বিজ্ঞানওপ্রযুক্তিমন্ত্রক
কোভিড সুরক্ষা মিশনের অধীনে কোভ্যাকসিন উৎপাদন আরও বাড়াতে ব্যবস্থা গ্রহণ
নতুন দিল্লি, ১৬ এপ্রিল, ২০২১
আত্মনির্ভর ভারত-৩ মিশন এর আওতায় কেন্দ্রীয় সরকার দেশে তৈরি কোভিড ভ্যাকসিন গুলির উন্নয়ন এবং উৎপাদন ত্বরান্বিত করতে কোভিড সুরক্ষার কথা ঘোষণা করেছিল। ভারত সরকারের জৈব প্রযুক্তি বিভাগের মাধ্যমে যার প্রয়োগ হয়েছিল।
এই মিশন এর আওতায় কেন্দ্রীয় সরকারের জৈব প্রযুক্তি বিভাগ উন্নততর ভ্যাকসিন উৎপাদনের জন্য অনুদান হিসেবে আর্থিক সহায়তা দিচ্ছে। দেশীয়ভাবে তৈরি কোভ্যাকসিনের বর্তমান উৎপাদন ক্ষমতা ২০২১-এর মে- জুন মাসে দ্বিগুণ করা হবে। এরপর জুলাই-আগস্ট মাসে তা আরও সাত গুণ বৃদ্ধি পাবে। অর্থাৎ এপ্রিল, ২০২১-এ এক কোটির ভ্যাকসিনের ডোজ থেকে উৎপাদন বেড়ে জুলাই-আগস্ট মাসে তা ৬ থেকে ৭ কটি হয়ে যাবে। শুধু তাই নয় সেপ্টেম্বরের মধ্যে এই কোভ্যাকসিনের ডোজ ১০ কোটিতে পৌঁছে যাবে বলে আশা করা হচ্ছে।
কয়েক সপ্তাহ আগে আন্ত মন্ত্রণালয়ের প্রতিনিধি দল ভারতের দুটি প্রধান ভ্যাকসিন প্রস্তুতকারী সংস্থার সাইটগুলি পরিদর্শন করেছিল। কিভাবে ভ্যাকসিন এর উৎপাদন বাড়ানো যায় সে সম্পর্কেও আলোচনা হয়। ভ্যাকসিনের উৎপাদন বৃদ্ধির পরিকল্পনার অংশ হিসেবে হায়দ্রাবাদের ভারত বায়োটেক লিমিটেডের পাশাপাশি অন্যান্য সরকারি সংস্থাগুলিকেও পরিকাঠামো এবং প্রযুক্তি দিয়ে সহায়তা করা হচ্ছে। ভারত বায়োটেক-এর নতুন বেঙ্গালুরু কেন্দ্রের জন্য ভারত সরকারের পক্ষ থেকে ৬৫ কোটি টাকা অনুদান হিসেবে দেওয়া হচ্ছে।
এছাড়াও তিনটি সরকারি সংস্থাকে ভ্যাকসিন উৎপাদনের জন্য আর্থিকভাবে সহায়তা করা হচ্ছে।
মুম্বাইয়ের হফকিন বায়ো ফার্মাসিটিক্যাল কর্পোরেশন লিমিটেডকেও ৬৫ কোটি টাকা অনুদান হিসেবে দেওয়া হচ্ছে। ভ্যাকসিন প্রস্তুত করার জন্য তাদের বারো মাস সময় দেওয়া হয়েছে। যদিও কেন্দ্রীয় সরকার প্রয়োজনীয় সহায়তা নিয়ে এই কাজ সমাসের শেষ করার জন্য আবেদন জানিয়েছে। এটি উৎপাদন শুরু করলে প্রতিমাসে কুড়ি মিলিয়ন ডোজ করা সম্ভব হবে।
এর পাশাপাশি হায়দ্রাবাদের ইন্ডিয়ান ইমিউনোলজিক্যালস লিমিটেড এবং বুলন্দশায়ের ভারত ইমিউনোলজিক্যালস অ্যান্ড বায়োলজিক্যালস লিমিটেড কেও সহায়তা দেওয়া হচ্ছে। যাতে তারা আগস্ট সেপ্টেম্বরের মধ্যে ১০-১৫ মিলিয়ন ডোজ উৎপাদন করতে পারে।
CG/ SB
(Visitor Counter : 222
কেন্দ্রীয়মন্ত্রিসভা
বিজ্ঞান ও প্রযুক্তির প্রসারে ভারতের অটল উদ্ভাবন মিশন এবং রাশিয়ার ফান্ড “ট্যালেন্ট অ্যান্ড সাক্সেস”-এর মধ্যে মউ স্বাক্ষরের প্রস্তাবে কেন্দ্রীয় মন্ত্রিসভার অনুমোদন
নয়াদিল্লি, ২২ নভেম্বর, ২০১৮
ভারত ও রাশিয়ার মধ্যে বিজ্ঞান ও প্রযুক্তির প্রসারের পাশাপাশি দুই দেশের মধ্যে ছাত্র, শিক্ষক, গবেষক ও বিজ্ঞানীদের বিনিময়ের মাধ্যমে এক মজবুত সহযোগিতামূলক ভিত্তি গড়ে তুলতে ভারতের অটল উদ্ভাবন মিশন এবং রাশিয়ার “ট্যালেন্ট অ্যান্ড সাক্সেস” ফান্ডের মধ্যে যে সমঝোতাপত্র বা মউ স্বাক্ষরিত হয়েছে, সে সম্পর্কে কেন্দ্রীয় মন্ত্রিসভাকে অবহিত করা হয়েছে। নতুন দিল্লীতে প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত কেন্দ্রীয় মন্ত্রিসভার বৃহস্পতিবারের  বৈঠকে এ বিষয়ে প্রধানমন্ত্রীকে অবহিত করা হয়। গত ৫ই অক্টোবর দুই দেশের মধ্যে এই সমঝোতাপত্র স্বাক্ষরিত হয়।
এই মউ স্বাক্ষরের ফলে বিজ্ঞান ও প্রযুক্তির প্রসারের পাশাপাশি দুই দেশের মধ্যে ছাত্র, শিক্ষক, গবেষক ও বিজ্ঞানীদের বিনিময়ের মাধ্যমে এক মজবুত সহযোগিতামূলক ভিত্তি গড়ে তোলার বিষয়টি আরও সহজ হয়ে উঠবে। একইভাবে, দুই দেশের বিদ্যালয়, বিশ্ববিদ্যালয়, সাংস্কৃতিক প্রতিষ্ঠান, বিজ্ঞান ও প্রযুক্তি তথা বিশেষ শিক্ষা প্রতিষ্ঠান, হাইটেক কোম্পানিজ, স্টার্ট-আপ সংস্থা ও উদ্ভাবনমূলক কেন্দ্রগুলির মধ্যে সম্পর্ক গড়ে তোলার ক্ষেত্রেও এই মউটি এক প্রাতিষ্ঠানিক ব্যবস্থা প্রদান করবে। দুই দেশের প্রতিষ্ঠানগুলির মধ্যে এ ধরণের উদ্যোগ গ্রহণের ফলে বিজ্ঞানমূলক ধ্যান-ধারণা, মেধাসম্পদ, উদ্ভাবন তথা মেধাগত পণ্যের উন্নয়নে প্রসার ঘটবে।
CG/BD/DM/…
(Visitor Counter : 93
আয়ুষ
কলকাতায় আগামী ২৫ তারিখ পাবলিক ম্যারাথন “রান ফর আর্য়ুবেদ”
কলকাতা, ২৩ অক্টোবর, ২০১৯
কেন্দ্রীয় আয়ুষ মন্ত্রকের অধীন সেন্ট্রাল আর্য়ুবেদ রিসার্চ ইন্সটিটিউট ফর ড্রাগ ডেভেলপমেন্টআগামী ২৫ তারিখ কলকাতায় পাবলিক ম্যারাথন “রান ফর আর্য়ুবেদ” কর্মসূচীর আয়োজন করেছে। পশ্চিমবঙ্গের রাজ্যপাল শ্রী জগদীপ ধানকড় এই ম্যারাথন বা দৌড়ের সূচনা করবেন। করুণাময়ী মেলা প্রাঙ্গন থেকে এই দৌড় শুরু হয়ে ৩.৩ কিলোমিটার এলাকা ঘুরে আবার করুণাময়ী মেলা প্রাঙ্গনেই শেষ হবে। প্রায় ৫০০ জন এই দৌড় কর্মসূচিতে অংশ নেবেন বলে মনে করা হচ্ছে।
এই কর্মসূচি প্রসঙ্গে সিএআরআইডিডি নির্দেশক ডঃ জয়রাম হাজরা বলেন, আর্য়ুবেদের উপকারিতা ও প্রয়োজনীয়তা সম্পর্কে সচেতনতা গড়ে তুলতে এই দৌড় কর্মসূচির আয়োজন করা হয়েছে। আর্য়ুবেদ পদ্ধতিতে চিকিৎসার ওপর গুরুত্ব দিয়ে ডঃ হাজরা বিভিন্ন অসুখের বোঝা কমাতেও এই পদ্ধতির উপকারিতার কথা ব্যাখ্যা করেন। উল্লেখ করা যেতে পারে দেশে আর্য়ুবেদ চিকিৎসার প্রসারে মন্ত্রক “ধন্বন্তরী জয়ন্তী ” উদযাপনের দিনটিকে আর্য়ুবেদ দিবস হিসেবে ঘোষণা করেছে। এই উপলক্ষে প্রতিষ্ঠানের উচ্চপদস্হ আধিকারিকরা উপস্হিত ছিলেন।
CG/BD/NS
(Visitor Counter : 41
রেলমন্ত্রক
রেল মন্ত্রকের পক্ষ থেকে বিশ্ব পরিবেশ দিবস উদযাপন
রেল মন্ত্রকের পক্ষ থেকে আজ জাতীয় রেল সংগ্রহালয়ে বিশ্ব পরিবেশ দিবস উদযাপন করা হয়। এই উপলক্ষে রেলের রোলিং স্টক বিভাগের সদস্য শ্রী রাজেশ অগ্রওয়াল, মেম্বার স্টাফ শ্রী এস এন অগ্রওয়াল, রেলের এনার্জি ও রিসোর্স ইনস্টিটিউটের মহানির্দেশক ডঃ অজয় মাথুর সহ উচ্চপদস্থ আধিকারিকরা উপস্থিত ছিলেন।
(এই উপলক্ষে শ্রী রাজেশ অগ্রওয়াল বলেন, রেল পরিবেশের সুরক্ষায় সর্বদাই দায়বদ্ধতা দেখিয়েছে। প্রধানমন্ত্রী শ্রী নরেন্দ্র মোদী সুদক্ষ নেতৃত্বে
বিগত সরকার স্বচ্ছতা অভিযানে ব্যাপক গুরুত্ব দিয়েছে। এই অভিযানের পরিণাম সুস্পষ্টভাবে প্রতিফলিত হচ্ছে। বিভিন্ন ট্রেনে বায়ো-টয়লেটের ব্যবহার বাড়িয়ে রেল পরিবেশ সুরক্ষার ক্ষেত্রে এক অগ্রণী ভূমিকা পালন করেছে। এছাড়াও, রেল লাইনে পরিষ্কার-পরিচ্ছন্নতা বজায় রাখতেও রেলের প্রয়াস অব্যাহত। দূষণমুক্ত পরিবেশ গড়ে তোলা এবং পুনর্নবীকরণযোগ্য শক্তির ব্যবহার প্রসঙ্গে রেল বৈদ্যুতিকীকরণের কাজ ত্বরান্বিত করতে একাধিক পদক্ষেপ নিয়েছে এবং রেল চত্বরগুলিতে সৌর প্যানেল বসানো হচ্ছে।
পরিবেশ দিবস উদযাপনের অঙ্গ হিসেবে ভারতীয় রেলের পরিবেশ সুরক্ষা ক্ষেত্রে সাফল্য শীর্ষক ২০১৮-১৯-এর বার্ষিক প্রতিবেদন প্রকাশ করা হয়। পরিবেশ সুরক্ষার ক্ষেত্রে সেরা কাজের স্বীকৃতিস্বরূপ ইয়েলাহাঙ্কা-র রেল হুইল ফ্যাক্টরিকে পুরস্কৃত করা হয়। গুরুত্বপূর্ণ ট্রেনগুলিতে চলন্ত ট্রেনে
হাউজ-কিপিং পরিষেবা সংক্রান্ত মোবাইল অ্যাপ-এরও সূচনা করা হয়।
SSS/BD/DM/….6th June, 2019